คาร์ล กุสตาฟ เอมิล มันเนอร์เฮม

บารอน คาร์ล กุสตาฟ เอมิล มันเนอร์เฮม () เป็นผู้นำกองทัพและรัฐบุรุษชาวฟินแลนด์ มันเนอร์เฮมทำหน้าที่เป็นผู้นำกองทัพฝ่ายขาวในสงครามกลางเมืองฟินแลนด์ ผู้สำเร็จราชการแห่งฟินแลนด์ ( ค.ศ. 1918–1919) ผู้บัญชาการทหารสูงสุดของกองกำลังป้องกันฟินแลนด์ในช่วงสงครามโลกครั้งที่สอง จอมพลแห่งฟินแลนด์ และประธานาธิบดีแห่งฟินแลนด์คนที่ 6 (ค.ศ. 1944–1946)

มันเนอร์เฮมได้เป็นทหารในกองทัพจักรวรรดิรัสเซีย ได้รับตำแหน่งยศพลโท  เขายังมีส่วนในพิธีราชาภิเษกของซาร์นิโคลัสที่ 2 และต่อมาก็มีการพบปะเป็นการส่วนตัวหลายครั้งกับพระเจ้าซาร์ ภายหลังบอลเชวิคก่อการปฏิวัติ ฟินแลนด์ได้ประกาศอิสรภาพแต่ไม่นานก็ได้เข้าพัวพันกับสงครามกลางเมืองระหว่าง"ฝ่ายแดง" ที่สนับสนุนต่อบอลเชวิค และ "ฝ่ายขาว" ซึ่งเป็นกองกำลังทหารของวุฒิสภาแห่งฟินแลนด์ ได้รับการสนับสนุนจากทหารจักรวรรดิเยอรมัน

มันเนอร์เฮมได้รับการแต่งตั้งเป็นผู้นำกองทัพฝ่ายขาว สิบสองปีต่อมา เมื่อฟินแลนด์ทำสงครามกับสหภาพโซเวียตถึงสองครั้ง ตั้งแต่เดือนพฤศจิกายน ค.ศ. 1939 ถึงเดือนกันยายน ค.ศ. 1944 มันเนอร์เฮมได้ประสบความสำเร็จในการนำกองทัพทำการป้องกันประเทศฟินแลนด์ในฐานะผู้บัญชาการทหารสูงสุดของประเทศ ในปี ค.ศ. 1944 เมื่อเห็นโอกาสที่เยอรมันจะพ่ายแพ้สงครามในสงครามโลกครั้งที่สองอย่างชัดแจ้ง มันเนอร์เฮมได้รับเลือกตั้งเป็นประธานาธิบดีแห่งฟินแลนด์และควบคุมการเจรจาสันติภาพกับสหภาพโซเวียตและสหราชอาณาจักร เขาได้ลาออกจากตำแหน่งประธานาธิบดีในปี ค.ศ. 1946 และได้เสียชีวิตในปี ค.ศ. 1951

ในการสำรวจประเทศฟินแลนด์ใน 53 ปีภายหลังจากที่เขาเสียชีวิต มันเนอร์เฮมได้รับการโหวตว่าเป็นชาวฟินแลนด์ที่ยิ่งใหญ่ที่สุดตลอดกาล Suuret suomalaiset at YLE.fi เมื่อได้รับการยอมรับอย่างกว้างขวางในฟินแลนด์และประเทศอื่นๆในบทบาทที่ไม่มีใครเทียบได้ในการก่อตั้งและต่อมาได้รักษาเอกราชของประเทศฟินแลนด์จากรัสเซีย มันเนอร์เฮมได้รับการขนานนามว่าเป็นบิดาแห่งฟินแลนด์ในยุคปัจจุบันRobert Edwards,  White Death: Russia's War on Finland, 1939–40 , Phoenix, an Imprint of The Orion Publishing Group Ltd, (2007), p. 21Oliver Warner,  Marshal Mannerheim and the Finns , Weidenfeld & Nicolson, (1967), pp.154 et seq. และเฮลซิงกิ เมืองหลวงฟินแลนด์ได้มีพิพิธภัณฑ์มันเนอร์เฮมที่เป็นอนุสรณ์สถานรำลึกถึงเขาและช่วงเวลานั้นเรียกว่า "สิ่งที่ใกล้ที่สุดคือ อนุสรณ์แห่งชาติ[ฟินแลนด์]" นอกจากนี้เขายังเป็นชาวฟินแลนด์เพียงคนเดียวที่ได้รับตำแหน่งจอมพล ซึ่งเป็นตำแหน่งกิตติมศักดิ์ที่มอบให้แก่นายพลทหารที่มีชื่อเสียงโดยเฉพาะ

 อ้างอิง 

 แหล่งข้อมูลอื่น 

 Mannerheim's Journey Across Asia including interactive Google maps, slide shows, videos and more 
 C. G. E. Mannerheim in the history of Finland
 Mannerheim Museum
 Audio recordings of Hitler and Mannerheim's public and private talk (), 4 Jun 1942
  and   Mannerheim's 1944 inauguration address
 On Mannerheim's role in defending Jews 
 Валентин Рянжин. Маршал Финляндии Маннергейм (russian)
 Русский офицер у Далай-ламы (russian)
 Маннергейм – русский генерал, финский маршал (russian)
 Mannerheim League for Child Welfare English website


หมวดหมู่:บุคคลที่เกิดในปี พ.ศ. 2410
หมวดหมู่:บุคคลที่เสียชีวิตในปี พ.ศ. 2494
หมวดหมู่:จอมพลชาวฟินแลนด์
หมวดหมู่:นายพลชาวฟินแลนด์
หมวดหมู่:นายพลในสงครามโลกครั้งที่หนึ่ง
หมวดหมู่:นายพลในสงครามโลกครั้งที่สอง
หมวดหมู่:ทหารในสงครามโลกครั้งที่หนึ่ง
หมวดหมู่:ทหารในสงครามโลกครั้งที่สอง
หมวดหมู่:ประธานาธิบดีฟินแลนด์